wickkiey/tamil-wikipedia-markdown huggingface dataset:
# ஈரிடப்பெயர்

**ஈரிடப்பெயர்** (*Tautonym*) என்பது அறிவியலில் குறிப்பாக உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும்.  

## விளக்கம்
**ஈரிடப்பெயர்** என்பது உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும். அதாவது *ரேட்டசு ரேட்டசு* என்பதில், பெயரின் முதல் பகுதி பேரினத்தின் பெயரினையும் இரண்டாவது பகுதி சிற்றினப் பெயரினையும் குறிக்கும். பாசி, பூஞ்சை மற்றும் தாவரங்களுக்கான *தாவரவியல் பெயரிடலுக்கான அனைத்துல நெறிமுறையின் படி* *குறிப்பிட்ட அடைமொழியாகவும்*, *பன்னாட்டு விலங்கியல் பெயரிடலில்* *குறிப்பிட்ட பெயராகவும் குறிப்பிடப்படுகிறது*.  

ஈரிடப்பெயர் (அதாவது, பெயரிடப்பட்ட பெயர்களின் பயன்பாடு) விலங்கியல் பெயரிடலில் அனுமதிக்கப்படுகிறது. விலங்கியல் குறியீட்டின் கடந்த பதிப்புகளில், ஈரிடப்பெயர் என்ற சொல் பயன்படுத்தப்பட்டுள்ளது. *கொரில்லா கொரில்லா கொரில்லா* மற்றும் *பைசன் பைசன் பைசன்* போன்ற முச்சொற் பெயர்களும் இதில் அடங்கும்.  

விலங்குகளைப் பொறுத்தவரை, பேரினத்தின் சிற்றினம், அதன் மாதிரி இனங்கள் என்பதை இது மறைமுகமாகக் குறிக்கிறது. இது *தைபசு* அல்லது *டைபிகசு* *என்ற* குறிப்பிட்ட அடைமொழியுடன் ஒரு சிற்றினத்தின் பெயருடனும் குறிக்கப்படலாம். இருப்பினும் பொதுவாக மாதிரி சிற்றினங்கள் வேறு வழியில் குறிப்பிடப்படுகின்றன.  

## தாவரவியல் பெயரிடல்
தாவரவியல் பெயரிடலுக்கான தற்போதைய விதிகளில் (முன்னோடியாகப் பொருந்தும்), ஈரிடப்பெயர் வெளிப்படையாகத் தடை செய்யப்பட்டுள்ளன. தாவரவியல் பெயர்ச்சொல்லின் ஈரிடப்பெயரின் எடுத்துக்காட்டு 'உலாரிக்சு உலாரிக்சு' என்பதாகும். இது ஐரோப்பிய லார்ச்சான *பினசு உலாரிக்சு* எல். (1753) என்பதன் முந்தையப் பெயராகும். ஆனால் குசுடாவ் கார்ல் வில்ஹெல்ம் ஹெர்மன் கார்ஸ்டன் *பினசு* பேரினத்தில் வைப்பதை ஏற்கவில்லை. 1880-ல் இதனை *உலாரிக்சுக்கு* மாற்ற முடிவு செய்தார். இவரது முன்மொழியப்பட்ட பெயர் ஒரு புனைபெயரை உருவாக்கியது. முதன்முதலில் 1906-ல் நிறுவப்பட்ட விதிகளின் கீழ், *உலாரிக்சு உலாரிக்சு* ஒரு முறையான தாவரப் பெயராக இருக்க முடியாது. இத்தகைய சூழ்நிலையில், சரியான முறையில் வெளியிடப்பட்ட பெயரைக் கண்டறிய வேண்டும். எனவே உலோரிக்சு டெசிடுவா மில் (1768) அல்லது ஒரு புதிய அடைமொழியுடன் வெளியிடப்பட வேண்டும்.  

இருப்பினும், ஒரு சிற்றினத்தின் பெயரின் இரு பகுதிகளும் ஒரே மாதிரியாக இல்லாமல் ஒரே பொருளைக் கொண்டிருக்க அனுமதிக்கப்படுகிறது. உதாரணமாக, *அர்க்டோசுடாபைலோசு உவா-உர்சி* (*Arctostaphylos uva-ursi*) என்பது கிரேக்கம் மற்றும் இலத்தீன் மொழிகளில் முறையே இரண்டு முறை *பியர் பெர்ரி* என்று பொருள்படும் வகையில் வந்துள்ளது. பைசியா ஓமோரிகா என்பது தளிர் ஒன்றின் இலத்தீன் மற்றும் செருபிய மொழி சொற்களாக வந்துள்ளது.  

ஒரு சில நேரங்களில் ஈரிடப்பெயர்களில் பேரினப்பெயரிலிருந்து சிற்றினப் பெயர் சிறிய வேறுபாட்டுடன் வரும். உதராணமாகத் தக்காளியின் நிராகரிக்கப்பட்ட பெயரான *லைகோபெர்சிகன் லைகோபெர்சிகம் (Lycopersicon lycopersicum*-கிரேக்கம் மற்றும் லத்தீன் மயமாக்கப்பட்ட கிரேக்கம்). மேலும் இலந்தையின் சிசிபசு சிசைபசு (Ziziphus zizyphus). இத்தகைய சிறிய மாற்றத்துடன் கூடிய பேரினப் பெயரை மீண்டும் கூறும் நிகழ்வுகள் சர்ச்சைக்குரியவை, ஆனால் இவை பெயரிடல் நெறிமுறையின் கீழ் இடப்பட்டதாகும்.  

## மேலும் பார்க்கவும்

- இருசொல் பெயரிடல்
- 
-
# மு. ஆறுமுகம்

**மு. ஆறுமுகம்** (*M. Arumugam*)(பிறப்பு 26 சனவரி 1935) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சேலம் மாவட்டம் அரிசிப்பாளையம் பகுதியினைச் சேர்ந்தவர். இவர் சேலம் சிறுமலர் உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் ஜனதா கட்சி சார்பில் 1977ஆம் ஆண்டு நடைபெற்ற தமிழ்நாடு சட்டமன்றத் தேர்தலிலும், அனைத்திந்திய அண்ணா திராவிட முன்னேற்றக் கழகம் சார்பில் தமிழ்நாடு சட்டமன்றத்திற்கு 1980ஆம் ஆண்டு நடைபெற்ற தேர்தலிலும் சேலம்-II சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

### சட்டமன்ற உறுப்பினராக
| 1977 | சேலம்-II | ஜனதா கட்சி | 22636 | 31.41 |  |
| --- | --- | --- | --- | --- | --- |
| 1980 | சேலம்-II | அதிமுக | 40975 | 51.57 | } |
# நிருத்யா



**நிருத்யா** (*Nritya*) **நிருத்தா**, ** நிருத்தா** போன்ற சொற்கள் இந்தியப் பண்பாட்டில் நடனம் அல்லது நாட்டியம் என்றும் குறிப்பிடப்படுகிறது. மேலும் "நடனம், மேடை நடிப்பு, நடிப்பு, சைகை, நாடகம்" ஆகியவற்றையும் குறிக்கிறது. இது சில நேரங்களில் இரண்டு வடிவங்களாகப் பிரிக்கப்படுகிறது: நிருத்தா அல்லது தூய நடனம் என்பதில் ஒரு நடனக் கலைஞரின் வெளிப்பாடு-குறைவான அசைவுகள் இசையின் தாளங்களையும் சொற்றொடர்களையும் வெளிப்படுத்துகின்றன. நிருத்யா அல்லது வெளிப்பாட்டு நடனம், இதில் நடனக் கலைஞர் முகபாவனை மற்றும் உடல் மொழியை உள்ளடக்கி, பார்வையாளர்களுடன் தொடர்புகொள்வதற்காக தாள அசைவுகளுடன் மனநிலை மற்றும் கருத்துக்களை சித்தரிக்கிறார். இந்தக் கருத்துக்கள் "ஆத்ரேய பிராமணம்" போன்ற இந்து மதத்தின் வேத இலக்கியங்களிலும், வேத காலத்திற்குப் பிந்தைய காலத்தின் தொடக்கத்தில் காந்தர்வ வேதம், பஞ்சதந்திரம், மாளவிகாக்னிமித்ரம் மற்றும் கதாசரிதசாகரம் போன்ற சமசுகிருத நூல்களிலும் காணப்படுகின்றன .  

வேத கால இலக்கியங்களில் நிருத்தியமும் நாட்டியமும் தோன்றுகிறது. உதாரணமாக, உனாதி சூத்திரங்களின் பிரிவு 4.104 நாட்டியத்தை "நடனக் கலைஞர், சைகை நடிகர், நடிகர்" என்று குறிப்பிடுகிறது. பாணினியும் சமசுகிருத இலக்கணம் பற்றிய தனது ஆய்வுக் கட்டுரையில் முறையே "நிருத்யா" மற்றும் "நர்த்தகா" என்ற சொற்களை நடனம் மற்றும் நடனக் கலைஞர் என்று குறிப்பிடுகிறார்.  

நிருத்யா என்ற சொல் அனைத்து முக்கிய பாரம்பரிய இந்திய நடன வடிவங்களிலும் காந்தர்வ வேதத்தின் வழிகாட்டுதல்களால் ஈர்க்கப்பட்டு அவற்றின் தொகுப்பின் ஒரு வடிவமாகத் தோன்றுகிறது. இவை நிருத்தம், நிருத்யா மற்றும் நாட்டியம் எனப்படும்.  

- நிருத்யா செயல்திறன் என்பது நடனத்தின் சுருக்கமான, வேகமான மற்றும் தாள அம்சமாகும்.

- நிருத்யா என்பது நடனத்தின் மெதுவான மற்றும் குறிப்பிடத்தக்க அம்சமாகும். இது உணர்வுகளை, கதைக்களத்தை குறிப்பாக இந்து நடன மரபுகளில் ஆன்மீக கருப்பொருளுடன் தொடர்பு கொள்ள முயற்சிக்கிறது. ஒரு நிருத்யத்தில், நடனம்-நடிப்பு, சைகைகள் மற்றும் இசைக் குறிப்புகளுக்கு அமைக்கப்பட்ட உடல் அசைவுகள் மூலம் வார்த்தைகளின் அமைதியான வெளிப்பாட்டைச் சேர்க்கிறது. நடிகர் ஒரு புராணக்கதை அல்லது ஆன்மீக செய்தியை வெளிப்படுத்துவார். திறனாய்வின் இந்தப் பகுதி உணர்ச்சி இன்பத்தை விட அதிகமாக உள்ளது. மேலும் இது பார்வையாளரின் உணர்ச்சிகளையும் மனதையும் ஈடுபடுத்துவதை நோக்கமாகக் கொண்டுள்ளது. ஆனால் ஒரு தனி கலைஞரால் நடிக்க முடியும், இதில் நடனக் கலைஞர் சில தரப்படுத்தப்பட்ட உடல் அசைவுகளைப் பயன்படுத்தி அடிப்படைக் கதையில் ஒரு புதிய பாத்திரத்தைக் குறிப்பிடுவார். ஒரு நாட்டியம் ஒரு நிருத்யத்தின் கூறுகளை உள்ளடக்கியது.

## இதனையும் பார்க்கவும்
- காந்தர்வ வேதம்
- சங்கீத இரத்தினாகாரம்
# வகைப்பாட்டியல் விளக்க மொழி (டெல்டா)

**டெல்டா** (*DEscription Language for TAxonomy*)(வகைப்பாட்டியலுக்கான விளக்க மொழி) என்பது உயிரினங்களின் விளக்கங்களைப் பதிவு செய்வதற்கு வகைப்பாட்டியலில் பயன்படுத்தப்படும் தரவு வடிவமாகும். இது கணினி செயலாக்கத்திற்காக வடிவமைக்கப்பட்டுள்ளது. இது அடையாள திறவுகளை உருவாக்க அனுமதிக்கிறது.  

இது ஒரு தரநிலையாகப் பரவலாக ஏற்றுக்கொள்ளப்பட்டுள்ளது. இந்த வடிவமைப்பைப் பயன்படுத்திப் பல நிரல்கள் பல்வேறு வகைபிரித்தல் பணிகளுக்குக் கிடைக்கின்றன.  

இது 1971 முதல் 2000ஆம் ஆண்டு வரையிலான காலத்தில் ஆத்திரேலியாவில் உள்ள பொதுநல வாய அறிவியல் மற்றும் தொழிலக ஆராய்ச்சி அமைப்பின் ஆத்திரேலியப் பூச்சியியல் பிரிவினால் வடிவமைக்கப்பட்டது, இதில் குறிப்பிடத்தக்க பங்களிப்பினை மைக்கேல் ஜே. டால்விட்சு மேற்கொண்டார். மிகச் சமீபத்தில், *அட்லசு ஆப் லிவிங் ஆத்திரேலியா* டெல்டா மென்பொருளை ஜாவாவில் மீண்டும் எழுதியது. இதனால் இதனை ஜாவா சூழலில் மற்றும் பல இயக்க முறைமைகளில் இயக்க முடியும். மென்பொருள் தொகுப்பை இப்போது அடலசு ஆப் லிவிங் ஆத்திரேலியா தளத்தில் காணலாம் மற்றும் பதிவிறக்கம் செய்யலாம்.  

## டெல்டா அமைப்பு
டெல்டா அமைப்பு என்பது டெல்டா வடிவத்தில் கட்டமைக்கப்பட்ட ஒருங்கிணைந்த நிரல்களின் குழுவாகும். முக்கிய நிரல் டெல்டா தொகுப்பி ஆகும். இது எத்தனை வகைப்பாட்டியல் பிரிவிற்கும் எழுத்துகளின் தளங்களை உருவாக்குவதற்கான இடைமுகத்தை வழங்குகிறது. *இண்ட்கீ* (Intkey) எனப்படும் ஊடாடும் அடையாள விசையின் வெளியீட்டை அனுமதிக்கும் டெல்டா தொகுப்பிலிருந்து நிரல்களின் முழு தொகுப்பையும் கண்டுபிடித்து இயக்கலாம். மற்ற சக்திவாய்ந்த அம்சங்களில் இயற்கையான மொழி விளக்கங்கள், முழு அறுதியிடல் மற்றும் வகைப்பாட்டுப் பிரிவுகளுக்கிடையேயான வேறுபாடுகள் ஆகியவை அடங்கும்.
# கோ. சிவப்பெருமாள்



**கோ. சிவப்பெருமாள்** (*G. Sivaperumal*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் அரியலூர் மாவட்டத்தினைச் சேர்ந்தவர். இவர் அரியலூர் உயர்நிலைப் பள்ளியில் பள்ளிக் கல்வியினை முடித்துள்ளார். சிவப்பெருமாள் 1971 தேர்தலில் அரியலூர் சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.''  

### சட்டமன்ற உறுப்பினராக
| 1971 | அரியலூர் | திமுக | 48,320 | 64.18 | } |
| --- | --- | --- | --- | --- | --- |
# கு. சின்னப்பா



**கு. சின்னப்பா** (*K. Chinnappa*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். அரியலூர் மாவட்டத்தினைச் சேர்ந்த இவர், சென்னை சட்டக் கல்லூரியில் சட்டம் பயின்றுள்ளார். தமிழகச் சட்டமன்றத்திற்கு 2021-ல் நடைபெற்ற தேர்தலில் திராவிட முன்னேற்றக் கழக வேட்பாளராக அரியலூர் சட்டமன்றத் தொகுதியிலிருந்து போட்டியிட்டுத் தேர்ந்தெடுக்கப்பட்டார்.  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | அரியலூர் | தி.மு.க | வெற்றி | 46.45% | எஸ்.ராஜேந்திரன் | அதிமுக | 45.01% | } |
| --- | --- | --- | --- | --- | --- | --- | --- | --- |
# அம்ப்லோட்டு ஹெரான்



**அம்ப்லோட்டு ஹெரான்** (*Humblot's heron*)(*ஆர்டியா அம்ப்லோட்டி*), **மடகாசுகர் ஹெரான்** என்றும் அழைக்கப்படுகிறது. இது ஹெரான் சிற்றினமாகும். மடகாசுகரில், வடக்கு மற்றும் மேற்கு கடற்கரைகளில் இது பொதுவாகக் காணப்படும். அலோத்ரா ஏரிக்கு அருகிலும் இது காணப்படுகிறது. இது கொமோரோ தீவுகள் மற்றும் மயோட்டேவிலும் காணப்படுகிறது. அம்ப்லோட்டின் ஹெரான் அருகிய இனமாகும். இதன் எண்ணிக்கை 1,500 என மதிப்பிடப்பட்டுள்ளது. மேலும் இதன் எண்ணிக்கை குறைந்து வருகிறது. வேட்டையாடுதல் (பறவை மற்றும் அதன் முட்டைகள் இரண்டும்) மற்றும் வாழ்விட அழிவு (கூடு கட்டும் மரங்களை வெட்டுதல் மற்றும் ஈரநிலங்கள் அழிவது இதனுடைய அழிவிற்கு முக்கியக் காரணமாகும்.  

இதனுடைய விலங்கியல் பெயர் பிரான்சு இயற்கை ஆர்வலர் இலியோன் அம்ப்லோட்டை நினைவுகூருகிறது.
# சங்கேத் சர்கார்



**சங்கேத் மகாதேவ் சர்கார்** (*Sanket Mahadev Sargar*) இந்தியாவைச் சேர்ந்த பளுதூக்கும் வீரர் ஆவார். ஆண்கள் 55 கிலோ எடைப் பிரிவில் தேசிய அளவிலான விளையாட்டுப் போட்டிகள் மற்றும் பொதுநலவாய விளையாட்டுக்களில் அதிக பளு தூக்கிய இந்தியர் (256 கிலோ) என்ற சாதனையை இவர் படைத்துள்ளார்.  

2022 பொதுநலவாய விளையாட்டில் 248 கிலோ பளு தூக்கியதன் மூலம் வெள்ளிப் பதக்கத்தை வென்றார்.
# வெள்ளை இறக்கை வானம்பாடி



**வெள்ளை இறக்கை வானம்பாடி** (*White-winged lark*)(*அலொட லியூகோப்டெரா*) என்பது தெற்கு உக்ரைனிலிருந்து கஜகஸ்தான் வழியாக தென்-மத்திய ரஷ்யா வரை காணப்படும் ஒரு வகை வானம்பாடி ஆகும். இப்பறவைகள் குளிர்காலத்தில் தெற்கு நோக்கி வலசை போகும் தன்மையுடையது. தெற்குப் பகுதியில் வசிக்கும் பறவைகள் இடம்பெயர்வதில்லை. இது மேற்கு ஐரோப்பாவிற்கு மிகவும் அரிதான நாடோடி பறவையாகும்.  

## வகைப்பாட்டியல்
தற்போதைய பேரினப் பெயர் இலத்தீன் மொழியிலிருந்து வானம்பாடி எனப் பொருள்படுவதாகும். சிற்றினப் பெயரான *லுகோப்டெரா* என்பது வெள்ளை இறக்கையினைக் குறிக்கும். *லுகோசு* என்பதன் பொருள் "வெள்ளை" என்பதாகும்; *ப்டெரான்* என்பது *“*சிறகுகள்" என்று பொருள்படும். தற்போதைய பேரினத்திற்கு மாற்றப்படும் வரை (2014 வரை) இது *மெலனோகோரிபா* பேரினத்தைச் சேர்ந்ததாக வகைப்படுத்தப்பட்டது.  

## விளக்கம்
ஒளிரும் வெள்ளை இறக்கையுடன் கூடிய இந்த வானம்பாடி, பெரியது மற்றும் வலுவானது. பொதுவாக இதனுடைய நீளம் 17 முதல் 19 செ.மீ. நீளமும், இறக்கை விட்டம் 35 செ.மீ. நீளமும் உடையது. இதனுடைய எடை சுமார் 44 கிராம் எடை கொண்டது. இதன் உடலின் மேற்பகுதி அடர்-சாம்பல் நிறக் கோடுகளுடனும் கீழ்ப்பகுதி வெண்மையாகவும் காணப்படும்.  

### ஓசை
இதன் பாடல் யூரேசிய வானம்பாடியின் மெல்லிசைப் பதிப்பாக இருக்கும்.  

## நடத்தை மற்றும் சூழலியல்

வெள்ளை இறக்கை வானம்பாடி, வறண்ட, திறந்த புல்வெளி மற்றும் சமவெளிகளில் வாழ்கிறது. இது தரையில் கூடு கட்டி, ஒரு மூன்று முதல் எட்டு முட்டைகள் இடும். இதன் உணவாக விதைகளும் இனப்பெருக்க காலத்தில் பூச்சிகளும் உள்ளன. இது குளிர்காலத்தில் கூட்டமாகக் காணப்படும்.  

### அச்சுறுத்தல்கள்
உழவு காரணமாக வாழ்விட அழிவு வெள்ளை இறக்கை வானம்பாடியின் முக்கிய அச்சுறுத்தல்களில் ஒன்றாகும்.  

## நிலை
வெள்ளை இறக்கை வானம்பாடி எண்ணிக்கை கணிசமாகக் குறைந்திருந்தாலும், இது பொதுவாகக் காணப்படுகிறது. மேலும் இது ஆபத்தில் இருப்பதாகக் கருதப்படவில்லை.
# செ. இசுடாலின் குமார்


**செ. ஸ்டாலின் குமார்** (*S. Stalinkumar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் துறையூரைச் சேர்ந்தவர். இவர் சென்னை அண்ணாப் பல்கலைக்கழகத்தில் பொறியியலில் இளநிலைப் பட்டம் பெற்றுள்ளார். ஸ்டாலின் குமார் திராவிட முன்னேற்றக் கழக உறுப்பினர் ஆவார். இவர் 2016 மற்றும் 2021ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் துறையூர் சட்டமன்றத் தொகுதி திமுக வேட்பாளராகப் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.  

## போட்டியிட்டத் தேர்தல்கள்
| தேர்தல் | தொகுதி | கட்சி | முடிவு | வாக்குகள் % | இரண்டாமிடம் | கட்சி | வாக்கு % | குறிப்பு. |
| --- | --- | --- | --- | --- | --- | --- | --- | --- |
| 2021 | துறையூர் | திமுக | வெற்றி | 50.37 | டி. இந்திராகாந்தி | அதிமுக | 37.71 | } |
# காதர்பாட்சா முத்துராமலிங்கம்



**காதர்பாட்சா முத்துராமலிங்கம்** (*Katharbatcha Muthuramalingam*) என்பவர் இந்திய அரசியல்வாதியும் இராமநாதபுரம் சட்டமன்றத் தொகுதியின் உறுப்பினர் ஆவார். இவர் திராவிட முன்னேற்றக் கழகத்தின் உறுப்பினராகவும் இராமநாதபுரம் மாவட்ட கழக செயலாளராகவும் உள்ளார்.  

## ஆரம்ப கால வாழ்க்கை
முத்துராமலிங்கம் திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினரான காதர் பாட்ஷா (எ) வெள்ளைச்சாமி மற்றும் ருக்மணி அம்மாள் ஆகியோரின் மகன் ஆவார்.  

## அரசியல் வாழ்க்கை
முத்துராமலிங்கம் 1996 முதல் 2016 வரை தொடர்ந்து 4 முறை மேலராமநதி ஊராட்சி ஒன்றிய தலைவராக 20 ஆண்டுகள் பணியாற்றினார்.  

இவர் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் 51.88% வாக்குகளுடன் இராமநாதபுரத்திலிருந்து (மாநில சட்டமன்றத் தொகுதி) தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் 2021-2022ஆம் ஆண்டிற்கான பொது நிறுவனக் குழுவின் உறுப்பினராக உள்ளார். இவர் ஆறாவது மாநில நிதி ஆணையத்தின் அதிகாரப்பூர்வமற்ற உறுப்பினராக நியமிக்கப்பட்டுள்ளார்.
# உழக்குடி

**உழக்குடி** (*Uzhakkudi*) இந்தியாவின் தமிழ்நாடு மாநிலம், தூத்துக்குடி மாவட்டத்தில் உள்ள ஒரு தொல்லியல் கிராமமாகும். இக்கிராமம் சிறீவைகுண்டம், வல்லநாடு குறுவட்டத்தில், கருங்குளம் ஊராட்சி ஒன்றியம், கலியாவூர் ஊராட்சியில் அமைந்துள்ளது. உழக்குடி கிராமத்தில் கிமு 1,000 முதல் கிமு 3,000 வரையிலான காலகட்டத்தில் பயன்படுத்தப்பட்ட தொல்பொருட்கள் கண்டுபிடிக்கப்பட்டுள்ளன. இறந்த அரசர்கள் மற்றும் தலைவர்களை அடக்கம் செய்வதற்காக அமைக்கப்பட்ட கல்வட்டம், நினைவுத்தூண் போன்ற நினைவுச் சின்னங்கள் இக்கிராமத்தில் கண்டுபிடிக்கப்பட்டுள்ளன. மேலும் இரும்பு உருக்கும் பட்டறைகளின் எச்சங்களும் பழங்காலக் கோப்பைகள் மற்றும் பல்லாங்குழிகளும் இக்கிராமத்தில் கிடைத்துள்ளன.  

இக்கிராமம் குறித்த செய்திகள் சங்க இலக்கிய நூலான அகநானூறு பாடல்களில் குறிப்பிடப்பட்டுள்ளன. உழக்குடி கிராமத்தில் தொல்லியல் அகழாய்வுகள் மேற்கொள்ள சென்னை உயர் நீதிமன்றம் உத்தரவிட்டுள்ளது.  

## அமைவிடம்
உழக்குடி கிராமம், தூத்துக்குடியிலிருந்து 50 கிலோ மீட்டர் தொலைவில் அமைந்துள்ளது.
# மகாளய அமாவாசை

புரட்டாசி மாதத்தில் வரக்கூடிய அமாவாசையே, **மஹாளய அமாவாசை** என்று அழைக்கப்படுகிறது. சாதாரண அமாவாசை நாள்களில் மூன்று தலைமுறை முன்னோருக்குத் தர்ப்பணம் கொடுக்கப்படும். ஆனால் மஹாளயபட்ச அமாவாசை நாளில், தாய்வழி மற்றும் தந்தைவழி முன்னோருக்கு மட்டுமின்றி, நம் ஆசிரியர்கள், நண்பர்கள், உறவினர்கள், பங்காளிகள் மற்றும் ஏனைய அனைவருக்கும் தர்ப்பணம் கொடுப்பதே மஹாளய அமாவாசையின் தனிப்பெருஞ் சிறப்பாகத் திகழ்கிறது.  

## இதனையும் பார்க்க
- ஆடி அமாவாசை
- தை அமாவாசை
# செ. முருகேசன்



**செ. முருகேசன்** (*S. Murugesan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் இராமநாதபுரம் மாவட்டம் பரமக்குடியினைச் சேர்ந்தவர். இவர் தின்னைக்குளம் உரோமன் கத்தோலிக்கப் பள்ளியில் ஆரம்பக் கல்வியினைக் கற்றுள்ளார். முருகேசன் தமிழ்நாடு சட்டப் பேரவைக்கு 2021ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராக பரமக்குடி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## போட்டியிட்டத் தேர்தல்கள்
| 2021 தமிழ்நாடு சட்டமன்றத் தேர்தல் | பரமக்குடி | தி.மு.க | வெற்றி | 46.91 | என்.சதன் பிரபாகர் | அ.தி.மு.க | 39.57% | } |
| --- | --- | --- | --- | --- | --- | --- | --- | --- |
# செ. சுந்தரராசன்



**செ. சுந்தரராசன்** (*S. Sundararajan*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் சேலம் மாவட்டம் சங்ககிரியினைச் சேர்ந்தவர். இவர் சென்னை, தமிழ்நாடு திறந்தநிலைப் பல்கலைக்கழகத்தில் இளங்கலைப் பட்டம் பெற்றுள்ளார். சுந்தராசன் 2021-ல் நடைபெற்ற தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக சங்ககிரி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## போட்டியிட்ட தேர்தல்
| 2021 தமிழ்நாடு சட்டமன்றத் தேர்தல் | சங்கரி | அ.தி.மு.க | வெற்றி | 49.72 | கே.எம்.ராஜேஷ் | தி.மு.க | 41.09% | <ref name=":0"> | } |
| --- | --- | --- | --- | --- | --- | --- | --- | --- | --- |
# அ. கோ. வெங்கடாசலம்



**அ. கோ. வெங்கடாசலம்** (*A. G. Venkatachalam*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் ஈரோடு மாவட்டம் அந்தியூர் பகுதியினைச் சேர்ந்தவர். இவர் அரசு ஆடவர் உயர்நிலைப் பள்ளியில் பள்ளிக் கல்வியினை முடித்துள்ளார். வெங்கடாசலம் தமிழ்நாடு சட்டப்பேரவைக்கு 2021-ல் நடைபெற்ற தேர்தலில் திராவிட முன்னேற்றக் கழக வேட்பாளராக அந்தியூர் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | அந்தியூர் | தி.மு.க | வெற்றி | 44.84 | கே.எஸ்.சண்முகவேல் | அதிமுக | 44.12% | } |
| --- | --- | --- | --- | --- | --- | --- | --- | --- |
# ஆளில்லா வானூர்திப்போர்

**ஆளில்லா வானூர்திப்போர்** அல்லது **ஆளில்லா வானூர்தித் தாக்குதல்** என்பது ஒன்று அல்லது ஒன்றுக்கு மேற்பட்ட ஆளில்லா தாக்குதல் வானூர்தி அல்லது ஆயுதம் தாங்கிய வாணிப ஆளில்லாத வானூர்திகள் மூலம் மேற்கொள்ளப்படும் வான்வழித்தாக்குதல் நடவடிக்கையாகும். 2019 இன்படி அமெரிக்க ஐக்கிய நாடுகள், ஐக்கிய இராச்சியம், இஸ்ரேல், சீனா, தென் கொரியா, ஈரான், இத்தாலி, பிரான்சு, இந்தியா, பாக்கித்தான், உருசியா, துருக்கி, போலந்து ஆகிய நாடுகள் மாத்திரம் பயன்பாட்டில் உள்ள ஆளில்லா தாக்குதல் வானூர்திகளை உற்பத்தி செய்தன. 2022 இன்படி உக்கிரேனிய குழுமம் ஏரோரோஸ்விட்கா தாக்குதல் திறனுள்ள ஆளில்லா வானூர்திகளை உற்பத்தி செய்து, சண்டையில் பயன்படுத்துகின்றது.  

## ஆளில்லா வானூர்தித்தாக்குதலில் இறந்த குறிப்பிடத்தக்கவர்கள்
- ஐமன் அழ்-ழவாகிரி
# தற்காலிக நீக்கம்

**தற்காலிக நீக்கம்** அல்லது **இடை நீக்கம்** (Suspension) என்பது பணியிட விசாரணை நடைபெறுவதற்காக அல்லது நிறுவனத்தின் கொள்கை மீறலுக்கான ஒழுங்கு நடவடிக்கையாக, பணியாளருக்கு ஊதியத்துடன் அல்லது ஊதியமல்லாது வழங்கப்படும் தற்காலிக நீக்கக் காலத்தினைக் குறிப்பதாகும். பள்ளியில் இருந்து தற்காலிகமாக நீக்கப்படும் காலத்தினையும் இது குறிக்கிறது.  

## பணியிடம்
ஒரு நிறுவனத்தின் கொள்கையை மீறியதற்காக பணியிடத்தில் இடைநீக்கம் செய்யப்படுவது ஒரு பொதுவான நடைமுறையாகும். ஒரு வணிக மேலாளர் அல்லது மேற்பார்வையாளர் ஒரு பணியாளரின் செயலை, வேண்டுமென்றோ அல்லது தற்செயலாகவோ வரம்பு மீறியதாகக் கருதும்போது பணி தற்காலிக நீக்கங்கள் ஏற்படும் . இந்த நீக்கமானது நிறுவன நடவடிக்கைகளில் பாதிப்பினை ஏற்படுத்தாது.  

## பள்ளி ஒழுக்கம்
கல்வித்துறையில், இடைநீக்கம் (தற்காலிக விலக்கு என்றும் அழைக்கப்படுகிறது) என்பது பள்ளித் தண்டனையின் ஒரு வடிவமாகும், இதில் ஒரு மாணவன் ஒரு குறிப்பிட்ட காலத்திற்கு பள்ளிப் பாடங்களைக் கற்பதில் இருந்து விலக்கப்படுகிறான். தற்காலிக நீக்கம் என்பது வெளியேற்றும் நடவடிக்கைகளின் ஒரு வடிவமாகும்; மற்றொரு வடிவம் பள்ளியிலிருந்து முழுவதுமாக நீக்கப்படுவதாகும். ஒரு மாணவரின் பெற்றோருக்கும், சில சமயங்களில் மாணவர் சிறப்புக் கவனம் செலுத்தக் கூடிய மாணவராக இருந்தால் சமூகப் பணியாளர்களுக்கும், பள்ளி இடைநீக்கத்திற்கான காரணம் குறித்துத் தெரிவிக்கப்படும்.
# கருஞ்சிவப்பு வால் வானம்பாடி



**கருஞ்சிவப்பு வால் வானம்பாடி** (Rufous-tailed lark)(*அம்மோமனேசு பீனிகுரா*) என்பது இந்தியாவிலும் பாக்கித்தானிலும் உலர்ந்த திறந்தவெளி வாழ்விடங்களில் காணப்படும் ஒரு தரைப் பறவையாகும். இந்த பேரினத்தில் உள்ள மற்ற உயிரினங்களைப் போலவே, இதன் மேல் தாடை வரை சற்று வளைந்த விளிம்புடன் பெரிய அலகினைக் கொண்டுள்ளது. புல் விதைகள், தானியங்கள் மற்றும் பூச்சிகளைத் தீவனமாகத் தேடுவதால் மந்தமான பழுப்பு நிற மண்ணுடன் பொருந்தும் வண்ணத்துடன் காணப்படும். களத்தில் ஆண் மற்றும் பெண் குருவிகளைப் பிரித்தறிய முடியாது. ஆனால் இனப்பெருக்க காலத்தில், ஆணில் இனப்பெருக்க வேறுபாடு காணப்படுகிறது. ஆண் இக்காலத்தில் செங்குத்தாக மேலே பறந்து பின்னர் கரணம் போடும். இவை இணையாகவோ அல்லது சிறு குழுக்களாகவோ தரையில் உணவு உண்ணுகின்றன.  

## வகைப்பாட்டியல்
கருஞ்சிவப்பு வால் வானம்பாடி முதலில் *மிராப்ரா* பேரினத்தில் வைக்கப்பட்டது.  

### துணை இனங்கள்
கடந்த காலத்தில் சில வகைபாட்டியல் வல்லுநர்கள் வரி-வால் வானம்பாடியினை கருஞ்சிவப்பு வால் வானம்பாடியின் துணையினமாகச் சேர்த்துள்ளனர். ஆனால் இரண்டும் தற்போது தனித்தனி சிற்றினங்களாகக் கருதப்படுகின்றன. வால்டர் கோயல்ஸ் தீபகற்ப இந்தியாவில் இந்த வானம்பாடியினை ஹூப்ளி முதல் பெல்லாரி மற்றும் ஏலூரு வரை இந்தியா முழுவதும் தெற்கே ஒரு தனி துணையினமாக *டெசுடேசியசு* (= *டெசுடேசியா*) எனப் பிரித்தார். சிலர் இதனை ஒற்றை மாதிரியாகக் கருதுகின்றனர் (மிகவும் சிவந்த வானம்பாடி மைசூர் மற்றும் சேலத்திலிருந்து). இரண்டு துணையினங்கள் அங்கீகரிக்கப்பட்டுள்ளன:  

- *அ. பீ. பீனிகுரா* - <small>(பிராங்க்ளின், 1831)</small>: வடகிழக்கு பாக்கித்தான் மற்றும் மத்திய இந்தியாவில் காணப்படுகிறது
- தென்னிந்திய கருஞ்சிவப்பு வால் வானம்பாடி *அ. பீ. டெசுடேசியா* - <small>கோல்சூ, 1951</small> : தென்னிந்தியாவில் காணப்படுகிறது

## விளக்கம்

பிற *அம்மோமனேசு* பேரின வானம்பாடிகளைப் போலவே, இந்த சிற்றினமும் இறகுகளால் மூடப்பட்ட நாசியுடன் நன்கு வளைந்த அலகினைக் கொண்டுள்ளது. பின்னங்கால் கால்விரல் நகம் வரை நீளமாகவும், சற்று வளைந்ததாகவும் இருக்கும். கீழ் தாடையின் அடிப்பகுதி சதைப்பற்றுள்ளதாகவும், மீதமுள்ளவை கொம்புச் சாம்பல் நிறமாகவும் காணப்படும். கால்கள் சதை நிறத்தில் இருக்கும். தொண்டையில் இலேசான அடர் பழுப்பு நிறத்தில் கோடுகள் இருக்கும். இளம் பறவைகளுக்கு அடியில் கோடுகள் குறைவாக இருக்கும்.  

## பரவல்

இந்த சிற்றினம் முக்கியமாகக் குறைந்த உயரமுள்ள வறண்ட பகுதிகளில் குறிப்பிடத்தக்க மரங்கள் இல்லாத திறந்த வாழ்விடங்களில் காணப்படுகின்றன. இது இந்தியாவிற்குள் கங்கைக்கு தெற்கே, மேற்கே கச்சு மற்றும் ராஜஸ்தானின் ஆரவல்லி மலைத்தொடர் வரை பரவியுள்ளது. இவை பாக்கித்தானின் வடக்கு பஞ்சாப் மற்றும் தெற்கு நேபாளத்தில் உள்ள சில பகுதிகளுக்கு கோடைக்காலத்தில் வலசைப் போகின்றன. இந்த சிற்றினம் இலங்கையில் காணப்படுவதில்லை. தமிழ்நாட்டின் இராமேஸ்வரம் தீவில் இவை காணப்பட்டதற்கான அறிக்கைகள் ஏதும் இல்லை. அதே நேரத்தில் மேற்குத் தொடர்ச்சி மலைப் பகுதியில் குறிப்பாகக் கேரளாவில் இந்தச் சிற்றினம் பெரும்பாலும் இல்லை. இதன் நிறம் நுரை அல்லது வெளிர் மஞ்சள்-வெள்ளை நிறத்துடன் புள்ளிகளுடன் காணப்படும்.
# ராணாகாட்



**இராணாகாட்** (**Ranaghat**) மேற்கு வங்காள அமைச்சரவை 1 ஆகஸ்டு 2022 அன்று புதிதாக அறிவித்த 7 மாவட்டங்களில் ஒன்றான ராணாகாட் மாவட்டத்தின் நிர்வாகத் தலைமையிடமும், நகராட்சியும் ஆகும். முன்னர் இந்நகரம் நாதியா மாவட்டத்தில் இருந்தது. அடர்ந்த மக்கள் தொகை கொண்ட இந்நகரம் கைத்தறி நெசவுத் தொழில் மற்றும் பூச்சந்தைகள் கொண்டது.  

### அமைவிடம்
சூர்ணி ஆற்றின் கரையில் அமைந்த இராணாகாட் நகரம், கொல்கத்தாவிற்கு வடக்கே 74 கிலோ மீட்டர் தொலைவிலும் மற்றும் நாதியா மாவட்டத் நிர்வாகத் தலைமையிடமான கிருஷ்ணாநகருக்கு தெற்கே 26 கிலோ மீட்டர் தொலைவிலும் அமைந்துள்ளது.  
## மக்கள் தொகை பரம்பல்
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 19 வார்டுகள் கொண்ட இராணாகாட் நகராட்சியின் மொத்த மக்கள் தொகை 75,365 ஆகும். மக்கள் தொகையில் ஆண்கள் 37,948 மற்றும் பெண்கள் 37,417 உள்ளனர். பாலின விகிதம் 1000 ஆண்களுக்கு 950 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 6.66% ஆகும். இதன் சராசரி எழுத்தறிவு 93.19% ஆகும். இதன் மக்கள் தொகையில் இந்துக்கள் 97.15%, இசுலாமியர்கள் 2.42%, பௌத்தர்கள் 0.02%, கிறித்துவர்கள் 0.18% மற்றும் பிறர் 0.21% ஆக உள்ளனர்.  

## கல்வி நிலையங்கள்
- ராணாகாட் கல்லூரி
- இராணாகாட் அரசு பாலிடெக்னிக்

## போக்குவரத்து
### ராணாகாட் சந்திப்பு தொடருந்து நிலையம்
ராணாகாட் சந்திப்பு தொடருந்து நிலையத்திலிருந்து சியால்டா, லால்கோலா, கொல்கத்தா- டாக்கா போன்ற நகரங்களுடன் இருப்புப் பாதைகளுடன் இணைக்கப்பட்டுள்ளது.
# சியால்டா


**சியால்தா** (**Sealdah**), மேற்கு வங்காளத் தலைநகரான கொல்கத்தாவின் புறநகர் பகுதியாகும். மேலும் சியால்தா பகுதி, கொல்கத்தா பெருநகர மகாநகராட்சியின் 36, 37, 49, 50 மற்றும் 55 வார்டுகளில் அமைந்துள்ளது.  

## புவியியல்

## போக்குவரத்து

கொல்கத்தா மாநகரத்தின் புறநகர் பகுதியில் அமைந்த சியால்டா நகரத்தில் சியால்தா தொடருந்து நிலையம் அமைந்துள்ளது.  
## கல்வி நிலையங்கள்
- சுரேந்திரநாத் கல்லூரி, நிறுவிய ஆண்டு 1884
- சுரேந்திரநாத் சட்டக் கல்லூரி, நிறுவிய ஆண்டு 1885
- சுரேந்திரநாத் மகளிர் கல்லூரி, 1948
- வங்கபாசிக் கல்லூரி, ஆண்டு 1887
- வங்கபாசி பகல் கல்லூரி, 1947
- வங்கபாசி மாலைநேரக் கல்லூரி, 1947
# பல்ராம் யாதவ்



**பல்ராம் யாதவ்** (*Balram Yadav*) என்பவர் இந்திய அரசியல்வாதியும் உத்தரப் பிரதேச சமாஜ்வாதி கட்சியின் தலைவரும் ஆவார்.  

10 சூன் 2016 அன்று, இவர் உத்தரப் பிரதேச சட்ட மேலவைக்கு மீண்டும் தேர்ந்தெடுக்கப்பட்டார். சமாஜ்வாதி கட்சியின் அரசியல்வாதியான மருத்துவர் சங்கராம் யாதவ் உட்பட இவருக்கு 4 குழந்தைகள் உள்ளனர். கட்சியின் நிறுவனர்களில் இவரும் ஒருவர். 2012ஆம் ஆண்டு உத்தரப்பிரதேசத்தின் அமைச்சராகவும் இவர் தேர்ந்தெடுக்கப்பட்டார்.
# ரிச்சர்ட் சக்கிள்



**ரிச்சர்ட் சக்கிள்** (பிறப்பு: சனவரி 1969) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் 1995 ஆம் ஆண்டு முதல் அமெரிக்கன் ஹஸ்ல் (2013), சூசைட் ஸ்க்வாட் (2016), வொண்டர் வுமன் (2017), போன்ற பல திரைப்படங்களில் தயாரிப்பாளராக பணிபுரிந்துள்ளார். இவர் அமெரிக்கன் ஹஸ்ல் என்ற படத்திற்காக சிறந்த திரைப்படத்திற்கான அகாதமி விருதுக்கு பரிந்துரைக்கப்பட்ட பல தயாரிப்பாளர்களில் ஒருவர் ஆவார்.
# டைசரோசு



***டைசரோசு*** (*Diceros*) என்பது இன்று உயிருடன் உள்ள கருப்பு மூக்குக்கொம்பன் *(டைசரோசு பைகார்னிசு)* மற்றும் அழிந்துபோன ஒரு சிற்றினத்தினைக் கொண்ட காண்டாமிருகத்தின் பேரினமாகும்.  

## வகைப்பாட்டியல்
*டைசரோசு* ஆரம்பக்காலத்தில் செரடோதீரியம் பேரினத்திலிருந்து பிரிந்த பேரினமாகும். குறிப்பாக இது செ. நியூமேரி சிற்றினத்தினைக் கொண்டிருந்தது. இருப்பினும் மியோசீனில் இருந்து *செ. நியூமேரியை* விடப் பழைய இனம் *டைசரோசி*ல் *(* *டை. ஆசுடிராலிசு)* வைக்கப்பட்டுள்ளது. *டை. பிரேகாக்சு* கருப்பு காண்டாமிருகத்தின் நேரடி மூதாதையராகக் கருதப்படுகிறது.
# சு. ஜெயக்குமார்



**சு. ஜெயக்குமார்** (*S. Jayakumar*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். ஈரோடு மாவட்டம் பெருந்துறையினைச் சேர்ந்தவர் கூட்டுறவு மேலாண்மையில் பட்டயப் படிப்பினை முடித்துள்ளார். இவர் 2021-ல் தமிழ்நாடு சட்டப்பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் பெருந்துறை சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## போட்டியிட்டத் தேர்தல்கள்
| 2021 தமிழ்நாடு சட்டமன்றத் தேர்தல் | பெருந்துறை | அ.தி.மு.க | வெற்றி | 44.84 | கே.கே.சி பாலு | தி.மு.க | 37.20 | } |
| --- | --- | --- | --- | --- | --- | --- | --- | --- |
# தாக்குதல் வானூர்தி

தாக்குதல் வானூர்தி]]  

**தாக்குதல் வானூர்தி** அல்லது **தாக்குதல் குண்டுவீச்சு வானூர்தி** என்பது ஒரு தந்திரோபாய படைத்துறை வானூர்தியாகும். இது குண்டுவீச்சு வானூர்திகளைவிட அதிக துல்லியத்துடன் வான்வழித்தாக்குதல்களை மேற்கொள்வதில் முதன்மையான பங்கைக் கொண்டுள்ளது. அத்துடன் தாக்குதல் நடத்தும்போதே வலுவான குறை நிலை வான் பாதுகாப்புகளை எதிர்கொள்ளவும் தயாராகவுள்ளது. இவ்வகை வானூர்திகள் பெரும்பாலும் தந்திரோபாய குண்டுவீச்சுப் பணியை மேற்கொண்டபடி, நெருங்கிய வான் ஆதரவு, கடற்படை வானிலிருந்து தரைக்கான பணிகளுக்காக வடிவமைக்கப்பட்டுள்ளன. கடற்படை அல்லாத பங்களிப்புகளுக்கு வடிவமைக்கப்பட்டவை பெரும்பாலும் தரைத் தாக்குதல் வானூர்திகள் என்று அழைக்கப்படுகின்றன.
# சண்டை வானூர்தி

(இடது), பி-51டி (கீழ்), எப்-86 (மேல்), எப்-22 (வலது) ஆகிய நான்காவது தலைமுறை அமெரிக்கப் வானூர்திகள் பறக்கிறன.]]  
**சண்டை வானூர்தி** என்பது நிலைத்த இறக்கை படைத்துறை வானூர்தியும் முதன்மைப்பணியாக வான்வழிப் போருக்காக வடிவமைக்கப்பட்டுள்ளதுமாகும். படைத்துறை மோதலில், சண்டை வானூர்தியின் பங்கானது போர்க்களத்தின் வான் மேலான்மையை ஏற்படுத்துவதாகும்.  
போர்க்களத்திற்கு மேலே உள்ள வான்வெளியில் ஆதிக்கம் செலுத்தவும் எதிரி இலக்குகள் மீது தந்திரோபாய மற்றும் மூலோபாய குண்டுவீச்சில் ஈடுபடவும் குண்டுவீச்சு வானூர்திகளும் தாக்குதல் வானூர்திகளும் அனுமதிக்கப்படுகின்றன.
# வான் மேன்மை வானூர்தி

யின் எப்-22, ஐந்தாந்தலைமுறை மறைந்து தாக்கும் விமானம்]]  
**வான் ஆற்றல் வானூர்தி** அல்லது **வான் மேன்மை வானூர்தி** (*air-superiority fighter*)) என்பது எதிரியின் வான்வெளியைக் கைப்பற்றி கட்டுப்படுத்தி எதிரி வான்படையின் மீது தந்திரோபாய மேலாதிக்கத்தை (வான் ஆளுமை) உருவாக்க வடிவமைக்கப்பட்ட ஒரு சண்டை வானூர்தியாகும். வான் ஆளுமை வானூர்திகள் விரை திறமுடைய, இலகுரக ஆயுதம் ஏந்திய வானூர்திகளுக்கு எதிராக வான்வழிப் போரைச் செய்யவும் வான்வெளியின் கட்டுப்பாட்டின் மீதான எந்தவொரு சவாலையும் அகற்றவும் முதன்மையான செயலாகக் கொண்டுள்ளன. இருப்பினும் சில வானூர்திகள் வான்-தரைத் தாக்குதல்ககளை இரண்டாவது செயலாகக் கொண்டிருக்கலாம்.
# இடைமறிப்பு வானூர்தி

யில் இருந்த எப்-106 இடைமறிப்பு வானூர்தி]]  
**இடைமறிப்பு வானூர்தி** (*interceptor aircraft*) என்பது ஒரு வகை சண்டை வானூர்தி அகும். இது குறிப்பாக தாக்குதல் நடத்தும் எதிரி வானூர்திகளுக்கு எதிராக தற்காப்பு இடைமறிப்பில் ஈடுபட (குறிப்பாக குண்டுவீச்சு வானூர்திகளுக்கும் உளவு வானூர்திகளுக்கும் எதிராக) வடிவமைக்கப்பட்டுள்ளது. வான் மேன்மை வானூர்திகளாகவும் இடைமறிப்பு வானூர்திகளாகவும் இரு பங்களிப்புக்களையும் செய்யக்கூடிய வானூர்திகள் "தாக்குதல் இடைமறிப்பு வானூர்திகள்" என அழைக்கப்படுகின்றன.
# தந்திரோபாய குண்டுவீச்சு வானூர்தி

யின் சமகால ஒரு தந்திரோபாய குண்டுவீச்சு வானூர்தி, பி-1 லான்செர்]]  
**தந்திரோபாய குண்டுவீச்சு வானூர்தி** (*strategic bomber*) என்பது ஒரு நடுத்தரம் முதல் நீண்ட தூர ஊடுருவல் குண்டுவீச்சு வானூர்தியாக, போரை நடத்தும் எதிரியின் திறனை பலவீனப்படுத்தும் நோக்கங்களுக்காக, தொலைதூர இலக்கில் அதிக அளவு வான்-தரை ஆயுதங்களை வீச வடிவமைக்கப்பட்டுள்ளது. உத்திசார் குண்டுவீச்சு வானூர்திகள், ஊடுருவும் வானூர்திகள், சண்டை-குண்டுவீச்சு வானூர்திகள், தாக்குதல் வானூர்திகள் என்பன எதிரிகளியையும் படைத்துறை உபகரணங்களையும் தாக்கி வான்வழித் தடை நடவடிக்கைகளில் பயன்படுத்தப்படுவதுபோல் இல்லாது, தந்திரோபாய குண்டுவீச்சு வானூர்திகள் எதிரியின் எல்லைக்குள் பறந்து மூலோபாய இலக்குகளை (எ.கா: உட்கட்டமைப்பு, பெயர்ச்சியியல், படைத்துறை நிலைகள்ள், தொழிற்சாலைகள்) அழிக்க வடிவமைக்கப்பட்டுள்ளன. தந்திரோபாய குண்டுவீச்சுடன் கூடுதலாக, தந்திரோபாய குண்டுவீச்சு வானூர்திகள் தந்திரோபாய பணிகளுக்கு பயன்படுத்தப்படலாம். தற்போது மூன்று நாடுகள் மட்டுமே தந்திரோபாய குண்டுவீச்சு வானூர்திகளை இயக்குகின்றன. அவை அமெரிக்க ஐக்கிய நாடுகள், உருசியா, சீனா ஆகும்.
# வேவு வானூர்தி

யின் எஸ். ஆர்-71 அதிகமான உயரம் பறக்கும் வேவு வானூர்தி]]  
**வேவு வானூர்தி** அல்லது **உளவு வானூர்தி** என்பது பட புலனாய்வு சேகரிப்பு (ஒளிப்படம் எடுத்தல் உட்பட), சிமிக்கை புலனாய்வு, குறிப்புப்பாதை மற்றும் அளவிடல் புலனாய்வு உள்ளிட்டவற்றை சேகரிப்பதுடன் வான் வேவு பார்த்தல் நடவடிக்கைக்காக வடிவமைக்கப்பட்ட ஒரு படைத்துறை வானூர்தி ஆகும். நவீன தொழில்நுட்பம் சில வானூர்திகளையும் ஆளில்லாத வானூர்திகளையும் பொது நுண்ணறிவு சேகரிப்புக்கு கூடுதலாக நிகழ்நேர கண்காணிப்பை மேற்கொள்ள உதவுகிறது.  

கதிரலைக் கும்பா போன்ற சாதனங்களின் வளர்ச்சிக்கு முன்னர், படைத்துறையினர் எதிரிகளின் நடமாட்டத்தை காட்சி மூலம் கண்காணிக்கவும் அவதானிக்கவும் உளவு வானூர்திகளை நம்பியிருந்தனர். ஓர் எடுத்துக்காட்டு, இரண்டாம் உலகப் போரில் நேச நாடுகளால் பயன்படுத்தப்பட்ட பிபிவை கட்டலினா கடல் அவதானிப்பு பறக்கும் படகு வானூர்தி: ஐக்கிய அமெரிக்கக் கடற்படையின் கட்டலினாக்களின் பறப்பின் மூலம் மிட்வே தீவை நோக்கி வரும் சப்பானிய கடற்படையின் ஒரு கப்பற் படைத் தொகுதியைக் கண்டுகொண்டது. இதனால் மிட்வே சமர் தொடங்கியது.
# சிறுகுயில்


**சிறுகுயில்** (*Lesser cuckoo*) என்பது குக்குலிடே குடும்பத்தில் உள்ள குக்குலசு பேரினத்தினைச் சார்ந்த குயில் சிற்றினமாகும் (*குக்குலசு போலியோசெபாலசு*).  

சிறுகுயில் வங்காளதேசம், பூட்டான், சீனா, காங்கோ மக்களாட்சிக் குடியரசு, ஆங்காங், இந்தியா, யப்பான், கென்யா, வட கொரியா, தென் கொரியா, லாவோஸ், மலாவி, மியான்மர், நேபாளம், பாக்கித்தான், ரஷ்யா, சீசெல்சு, சோமாலியா, தென்னாப்பிரிக்கா, இலங்கை, தன்சானியா, தாய்லாந்து, வியட்நாம், சாம்பியா,சிம்பாப்வே ஆகிய நாடுகளில் காணப்படுகிறது. செப்டம்பர் முதல் மார்ச் முடிய வடக்கே இமயமலையில் இருந்து தென்னிந்தியாவுக்கு வலசை வருகின்றன.  

## பண்பாட்டில்

யப்பானில், சிறுகுயில் *கோட்டோஜிசு* (ホトトギス/杜鵑) என்று அழைக்கப்படுகிறது. இதனுடைய ஓசைக்காக இது பெரிதும் பாராட்டப்படுகிறது.  

இது *கோகின் வகாஷோ* (920) என்ற தொகுப்பிலிருந்து பல *வகா* கவிஞர்களால் பாராட்டப்படுகிறது.  

}}
# பீரங்கி வானூர்தி


**பீரங்கி வானூர்தி** (gunship) என்பது கனரக வானூர்தித் துப்பாக்கி தரித்த ஒரு படைத்துறை வானூர்தியாகும். இது தரை இலக்குகளைத் தாக்கவோ அல்லது வான்வழித்தாக்குதல் அல்லது வான்வழி ஆதரவு கொடுப்பதையோ முதன்மையாகக் கொண்டது. தற்கால பயன்பாட்டில் 'பீரங்கி வானூர்தி' என்பது தரை அல்லது கடல் இலக்குகளைத் தாக்குவதற்கு பக்கவாட்டில் பொருத்தப்பட்ட (பக்கவாட்டில் சுடுவதற்காக) கனரக ஆயுதங்களைக் கொண்ட நிலைத்த இறக்கை வானூர்திகளைக் குறிக்கிறது. இந்த பீரங்கி வானூர்திகள் பரவல் தாக்குதல்களுக்குப் பதிலாக இலக்கை வட்டமிடும் வகையில் கட்டமைக்கப்பட்டுள்ளன.  

## எடுத்துக்காட்டுகள்
, முதலாவதாக ஒதுக்கப்பட்ட பீரங்கி உலங்கு வானூர்திகளில் ஒன்று.]]  
;உலங்கு வானூர்தி  
- ஏஎச்-64 அப்பாச்சி
- சி.எச்.-47 சினூக், ஏ.சி.எச். வகை
- மில் எம்.ஐ.-24
- எச்ஏஎல் இலகுரக போர் உலங்கு வானூர்தி
- எச். ஏ. எல். ருத்ரா
- யு.எச்.-60 பிளக் கோக், சிறப்பு நோக்கம்
# ஆசிய அறிவியல் முகாம் 2022



**ஆசிய அறிவியல் முகாம் 2022** (*Asian Science Camp 2022*) தென்கொரியா நாட்டில் 2022 ஆம் ஆண்டு சூலை மாதம் 24 ஆம் தேதி தொடங்கி 30 ஆம் தேதி வரை நடைபெற்றது. தென்கொரியாவில் உள்ள அடிப்படை அறிவியல் நிறுவனம் இம்முகாமை ஏற்பாடு செய்தது. அறிவியல், தகவல் மற்றும் தகவல் தொடர்பு தொழில்நுட்ப அமைச்சகம், டேச்சியோன் பெருநகரம், டேச்சியோன் சுற்றுலா அமைப்பு ஆகியவை இம்முகாமிற்கான நிதிநல்கையினை வழங்கின. கோவிட்-19 தொற்றுநோய் காலத்தின் போது ஏற்பட்ட பயண சிக்கல்கள் காரணமாக இந்த சந்திப்பு நிகழ்நிலை, அணைமுகம் என கலப்படமான சந்திப்பில் நடைபெற்றது. ஆசியாவில் உள்ள 30 நாடுகளில் இருந்து 300 பேர் பங்கேற்பார்கள் என எதிர்பார்க்கப்பட்டது. ஆனால் 25 நாடுகளில் இருந்து சுமார் 250 மாணவர்கள் நிகழ்வில் கலந்து கொண்டனர். தென் கொரியாவின் அடிப்படை அறிவியலுக்கான ஆராய்ச்சி நிறுவனத்தில் உள்ள அறிவியல் கலாச்சார மையம் இந்த ஆசிய அறிவியல் முகாம் 2022 நிகழ்வுக்கான முதன்மை இடமாகத் திகழ்ந்தது.  
## விரிவுரைகள்

நிகழ்ச்சியின்போது நடைபெற்ற விரிவுரைகள் மற்றும் குழு விவாதங்களில் சுமார் 20 ஆராய்ச்சியாளர்கள் கலந்து கொண்டனர். நோபல் பரிசு பெற்ற அறிஞர்களான இசுடீபன் எல், டிம் அண்ட்டு மற்றும் இராண்டி செக்மேன் ஆகியோரால் ஒளியுரு விரிவுரைகள் வழங்கப்பட்டன. இதைத் தொடர்ந்து ஒவ்வொரு பேச்சாளருக்கும் கேள்வி பதில் நேர அமர்வும் வழங்கப்பட்டது. ஆக்செல் டிம்மர்மேன், கெவின் இன்சிக் கான், கிம் யங்-கீ, டேக்வான் இகியோன், கிம் யூன்சூன், ஓ யோங்-கியூன், சாங்சூன் இயசுட்ட்டீன் லீ, வி. நரி கிம் மற்றும் செர்செச்சு பிளாச்சு ஆகியோர் இந்நிகழ்ச்சியின் மற்ற பேச்சாளர்கள் ஆவர். சோய் யங் கி தலைமையில் இயூ சியோல் சின், ஈ-சாங் இயங்கு மற்றும் வூ- இயூ கிம் ஆகியோர் உறுப்பினர்களாக இருந்தனர்.  
## பிற நிகழ்வுகள்
விழாவில் ஒரு சுவரொட்டி அமர்வு நடத்தப்பட்டது. பங்கேற்பாளர்கள் அடிப்படை அறிவியல் தலைமையகம், அரிய ஐசோடோப்பு அறிவியல் திட்டம் தகவல் மற்றும் தகவல் தொடர்பு தொழில்நுட்ப ஆய்வு நிறுவனம் ஆகியவற்றிற்கு தள வருகைகளை மேற்கொண்டனர். கோங்சூ அனோக் கிராமத்தில் உல்லாசப் பயணமும் நடந்தது.  
## பங்கேற்பு
ஆசிய அறிவியல் முகாம் 2022 நிகழ்வில் அழைக்கப்பட்டவர்கள் மட்டுமே கலந்து கொண்டனர். உயர்நிலைப் பள்ளிகள் மற்றும் பல்கலைக்கழகங்களுக்கு நிகழ்ச்சியைக் குறித்து அறிவிக்க ஒவ்வொரு நாடு/பிராந்தியத்தின் தொடர்பு நபருக்கு விழா ஏற்பாட்டுக் குழு அழைப்பு அனுப்பியது. பதிவுக் கட்டணம் எதுவும் இல்லை. தொடர்புடைய பங்கேற்பாளர்களின் தங்குமிட மற்றும் உள்ளூர் செலவுகளை ஏற்பாட்டுக் குழு வழங்கியது.
# நா. அசோக்குமார்



**பேராவூரணி நா. அசோக்குமார்** அல்லது **நா. அசோக்குமார்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தஞ்சாவூர் மாவட்டம், பேராவூரணி சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டுள்ளார்.  

## தனிப்பட்ட வாழ்க்கை
தஞ்சாவூர் மாவட்டம் பேராவூரணி வட்டம் வீரியங்கோட்டை கிராமத்தைச் சேர்ந்த வி.நாராயணசாமி (தந்தை) மற்றும் நா. ஜெயம் (அம்மா) ஆகியோருக்கு 1957ஆம் ஆண்டு ஏப்ரல் 15ஆம் தேதி பிறந்தவர். தமிழ்நாட்டின் தேவக்கோட்டையில் உள்ள பிரிட்டோ பள்ளியில் பள்ளிக் கல்வியை முடித்தார்.  

## அரசியல் வாழ்க்கை
1975ஆம் ஆண்டு திராவிட முன்னேற்றக் கழகம் (திமுக) கட்சியில் சேர்ந்ததன் மூலம் அவரது அரசியல் வாழ்க்கை தொடங்கியது. 2006 மற்றும் 2011 ஆண்டுகளில் பேராவூரணி பேரூராட்சித் தலைவர் பதவிக்கான தேர்தலில் போட்டியிட்டு வெற்றி பெற்றார்.  
**தமிழ்நாடு சட்டப் பேரவைத் தேர்தல்**

| 2021 | திமுக | பேராவூரணி | வெற்றி |  |
| --- | --- | --- | --- | --- |
| 2016 | திமுக | பேராவூரணி | தோல்வி | } |
# உதய் உமேஷ் லலித்


**உதய் உமேஷ் லலித்** அல்லது **யு. யு. லலித்** (**Uday Umesh Lalit**) (பிறப்பு: 9 நவம்பர் 1957) இந்திய உச்ச நீதிமன்றத்தின் 49வது தலைமை நீதிபதியாக 27 ஆகஸ்டு 2022 முதல் 9 நவம்பர் 2022 வரை பணியாற்றினார். உச்ச நீதிமன்ற முன்னாள் தலைமை நீதிபதி என். வி. இரமணா 26 ஆகஸ்டு 2022 அன்றுடன் பணி ஓய்வு பெற்றார். உதய் உமேஷ் லலித், உச்ச நீதிமன்ற வழக்கறிஞர் பிரிவில் இருந்து நேரடியாக உச்ச நீதிமன்ற நீதிபதியாக நியமிக்கப்பட்ட இரண்டாவது நீதிபதி ஆவார். லலித்துக்கு முன், நீதிபதி சிக்ரி 1964 ஆம் ஆண்டு உச்ச நீதிமன்ற வழக்கறிஞர் மன்றத்திலிருந்து நேரடியாக நியமிக்கப்பட்ட முதல் உச்ச நீதிமன்ற நீதிபதி ஆவார்.  

## பின்னணி
இந்திய உச்ச நீதிமன்றத்தில் மூத்த வழக்கறிஞராக பணிபரிந்த உதய் உமேஷ் லலித், 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் நியமிக்கப்பட்டார்.  

## வரலாறு
நீதியரசர் யு. யு. லலித்த்தின் தந்தை யு. ஆர். லலித் மும்பை உயர் நீதிமன்றத்தில் துணை நீதிபதியாகவும், பின்னர் தில்லி உயர் நீதிமன்ற நீதிபதியாகவும் இருந்தவர்.  

உதய் உமேஷ் லலித் சூன் 1983-இல் சட்டப் படிப்பை முடித்து, உச்ச நீதிமன்ற வழக்கறிஞ்ராக பதிவு செய்து கொண்டு பணியாற்றினார். உதய் உமேஷ் லலித் 1986 முதல் 1992 முடிய இந்திய அரசுத் தலைமை வழக்குரைஞர் சோலி சொராப்ஜியுடன் பணிபுரிந்தார். 29 ஏப்ரல் 2004 அன்று யு. யு. லலித் உச்ச நீதிமன்ற மூத்த வழக்கறிஞர் எனற தகுதியைப் பெற்றார்.  

2011-ஆம் ஆண்டில் உதய் உமேஷ் லலித் இரண்டாம் தலைமுறை அலைக்கற்றை முறைகேடு வழக்கில் சி பி ஐயின் சிறப்பு வழக்கறிஞராக இந்திய உச்ச நீதிமன்றத்தால் நியமிக்கப்பட்டார்.  

13 ஆகஸ்டு 2014 அன்று உதய் உமேஷ் லலித் உச்ச நீதிமன்ற நீதிபதியாக தேர்வு செய்யப்பட்டார்.  

அயோத்தி சிக்கலுக்கு தீர்ப்பு வழங்கிய உச்ச நீதிமன்ற அமர்வில் உதய் உமேஷ் லலித் பணியாற்றினார்.  

இந்திய உச்ச நீதிமன்றத்தின் 49வது தலைமை நீதிபதியாக தேர்வு தேர்வு செய்யப்பட்டவர்.  

உதய் உமேஷ் லலித் 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் தேர்வு செய்யப்பட்டார். இவர் 27 ஆகஸ்டு 2022 அன்று இந்திய உச்ச நீதிமன்ற தலைமை நீதிபதியாக பதவியேற்றார்.  

## இதனையும் காண்க
- இந்தியத் தலைமை நீதிபதிகளின் பட்டியல்
# சரவாக் ஆறு



**சரவாக் ஆறு** (மலாய்: *Sungai Sarawak*; ஆங்கிலம்: *Sarawak River*); போர்னியோ, கிழக்கு மலேசியா, சரவாக் மாநிலத்தில் உள்ள முக்கியமான ஆறுகளில் ஒன்றாகும்.  

தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக உள்ளது. மேல் கப்புவாஸ் மலைத்தொடரில் (Upper Kapuas Range) உற்பத்தியாகி தென் சீனக்கடலில் கலக்கிறது.  

சரவாக்கின் வரலாற்றில் சரவாக் ஆறு முக்கியப் பங்கு வகிக்கிறது. மாநில வரலாற்றில் மிகவும் பிரபலமான நிகழ்வு: 1841-ஆம் ஆண்டு ஜேம்ஸ் புரூக்கின் வருகை. அந்த நிகழ்வு இந்தச் சரவாக் ஆற்றின் கரையில்தான் நிகழ்ந்தது.  

## பொது
புரூக் வம்சாவழி ஆட்சிக்கு முந்தைய நூற்றுக் கணக்கான ஆண்டுகளில், சரவாக் மக்களின் பல்வேறு வாழ்க்கைச் செயல்பாடுகளுக்கு, சரவாக் ஆறு தாயகமாக விளங்கி உள்ளது.  

ஆஸ்தானா சரவாக் என்று அழைக்கப்படும் சரவாக் அரண்மனை; இந்தச் சரவாக் ஆற்றின் வடக்குத் திசையின் கரையோரத்தில் உள்ளது.  
இந்த அரண்மனை, சரவாக் மாநிலத்தின் ஆளுநரான யாங் டி பெர்துவா சரவாக் *(Yang di-Pertua Negeri Sarawak)* அவர்களின் அதிகாரப்பூர்வ இல்லமாகும்.  

### மார்கெரிட்டா கோட்டை

புதிய சரவாக் மாநிலச் சட்டமன்ற கட்டடம் *(New Sarawak State Legislative Assembly Building),* சரவாக் ஆற்றின் வடக்கு கரையில் அமைந்துள்ளது. தவிர, 1879-ஆம் ஆண்டு சார்லஸ் புரூக் கட்டிய மார்கெரிட்டா கோட்டை *(Fort Margherita)* இந்த ஆற்றின் கரையோரத்தில்தான் உள்ளது.
# விஷ்ணுபூர்


## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 19 வார்டுகள் கொண்ட விஷ்ணுபூர் நகராட்சியின் மொத்த மக்கள் தொகை 67,783 ஆகும். மக்கள் தொகையில் ஆண்கள் 34,055 மற்றும் 33,728 பெண்கள் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 5835 (8.61%) ஆகும். இதன் சராசரி எழுத்தறிவு 82.63% ஆகும். இதன் மக்கள் தொகையில் இந்துக்கள் 95.24%, இசுலாமியர்கள் 4.54%, பௌத்தர்கள் 0.01%, சமணர்கள் , கிறித்துவர்கள் 0.06% மற்றும் பிறர் 0.13% ஆக உள்ளனர்.  
## போக்குவரத்து
விஷ்ணுபூர் தொடருந்து நிலையம் கொல்கத்தா, ஆசன்சோல், ராணிகஞ்ச், கரக்பூர் போன்ற நகரங்களுடன் இணைக்கிறது.  
## கோயில்கள்

## படக்காட்சிகள்

## இதனையும் காண்க
- மேற்கு வங்காள மாவட்டங்களின் பட்டியல்
# பன்முகச் சண்டை வானூர்தி

யின் எப்-35, ஐந்தாம் தலைமுறை மறைவான பன்முகச் சண்டை வானூர்திகள்]]  

**பன்முகச் சண்டை வானூர்தி** (*multirole combat aircraft*) என்பது போரில் வெவ்வேறுபட்ட பங்காற்றுவதற்றும் படைத்துறை வானூர்தி ஆகும். இப்பங்காற்றல் என்பது நாய்ச்சண்டை, வான் ஆதரவு, வான்வழி குண்டுவீச்சு, உளவு பார்த்தல், மின்னணுப் போர் மற்றும் வான் பாதுகாப்புகளை ஒடுக்குதல் ஆகியவற்றைக் கொண்டதாகும்.  

பன்முகம் என்ற சொல் முதலில் பல பணிகளுக்கு ஒரு பொதுவான வானூர்திச் சட்டகத்தைப் பயன்படுத்தும் நோக்கத்துடன் வடிவமைக்கப்பட்ட விமானத்திற்காக ஒதுக்கப்பட்டது. பன்முக வானூர்திகளை உருவாக்குவதற்கான முக்கிய உந்துதல் என்பது பொதுவான வானூர்திச் சட்டகத்தைப் பயன்படுத்தி செலவைக் குறைப்பதாகும்.
# வானூர்தி எதிர்ப்புப் போர்



**வானூர்தி எதிர்ப்புப் போர்** (*Anti-aircraft warfare*) அல்லது **வான் பாதுகாப்பு** (*Air defence*) என்பது வான் போருக்கான போர்வெளி பதில் நடவடிக்கையாகும். இது வட அத்திலாந்திய ஒப்பந்த அமைப்பினால் 'எதிரியின் வான் நடவடிக்கையின் செயல் திறனைக் குறைக்க அல்லது பயனற்றதாக்க வடிவமைக்கப்பட்ட அனைத்து நடவடிக்கைகளும் ஆகும்' என வரையறுக்கப்படுகிறது. இதில் மேற்பரப்பு அடிப்படையிலான, நிலத்தடி (நீர்மூழ்கிக் கப்பல் மூலம் ஏவுதல்), வான் சார்ந்த ஆயுத அமைப்புகள், தொடர்புபடுத்தப்பட்ட உணரி அமைப்புகள், கட்டளையும் கட்டுப்பாட்டு ஏற்பாடுகளும் மற்றும் முனைப்பற்ற நடவடிக்கைகள் ஆகியவை அடங்கும். இது எந்த இடத்திலும் உள்ள கடல், தரை, வான் படைகளைப் பாதுகாக்க பயன்படுத்தப்படலாம்.
# அதுல் குமார் கோயல்



**அதுல் குமார் கோயல்** (*Atul Kumar Goel*) என்பவர் ஓர் இந்திய தொழிலதிபர். இவர் பஞ்சாப் தேசிய வங்கியின் நிர்வாக இயக்குனராகவும், தலைமை செயல் அதிகாரியாகவும் உள்ளார். ஐக்கிய வர்த்தக வங்கியில் தலைமை நிர்வாக அதிகாரியாகவும் நிர்வாக இயக்குநராகவும் இருந்தார். அலகாபாத் வங்கியிலும் இவர் பணிபுரிந்துள்ளார்.  

## ஆரம்ப கால வாழ்க்கை
கோயல் இந்திய பட்டயக் கணக்காளர்கள் நிறுவனத்தில் இளங்கலைப் பட்டம் பெற்றார்.
# இமயமலைக் குயில்


**இமயமலைக் குயில்** (Himalayan cuckoo)(*குக்குலசு சாச்சுரேட்டசு*) என்பது குக்குலசு பேரினத்தைச் சேர்ந்த ஒரு குயில் சிற்றினமாகும். இது இமயமலையிலிருந்து கிழக்கு நோக்கி தெற்கு சீனா மற்றும் தைவான் வரை இனப்பெருக்கம் செய்கிறது. இது தென்கிழக்கு ஆசியா மற்றும் சுந்தா பெருந் தீவுகளுக்குக் குளிர்காலத்தில் வலசைப்போகின்றது.  

## வகைப்பாட்டியல்
இமயமலைக் குயில், முன்னர் "ஓரியண்டல் குயில்" என்று அழைக்கப்பட்டது. ஆசியாவின் பெரும்பாலான பகுதிகளில் காணப்படும் இது பல துணையினங்களைக் கொண்டிருந்தது. 2005ஆம் ஆண்டில், இந்த "இனம்" மூன்று தனித்துவமான பரம்பரைகளைக் கொண்டுள்ளது என்று தீர்மானிக்கப்பட்டது:  

- இமயமலை குயில், *குக்குலசு (சாச்சுரேடசு) சாச்சுரேட்டசு*
- ஓரியண்டல் குயில், *குக்குலசு (சாச்சுரேடசு) ஆப்டேடசு*
- சுந்தா குயில், *குக்குலசு (சாச்சுரேடசு) லெபிடசு*

தற்காலத்தில் இவை பொதுவாக தனித்தனி சிற்றினங்களாகக் காணப்படுகின்றன. முன்னாள் மாதிரி இனமானது ஓரியண்டல் குயில் இமயமலை பறவை கூட்டமாகக் கருதப்பட்டதால், இமயமலைக் குயிலிற்கு *சாச்சுரேடசு* என்ற பெயர் பொருந்தும்.
# கண்காணிப்பு வானூர்தி



**கண்காணிப்பு வானூர்தி** (*surveillance aircraft*) என்பது கண்காணிப்புக்கு பயன்படுத்தப்படும் வானூர்தி ஆகும். உளவுத்தகவல் சேகரிப்பு, போர்க்கள கண்காணிப்பு, வான்வெளி கண்காணிப்பு, வேவு நடவடிக்கை, கவனக்கண்காணிப்பு, அவதானிப்பு (எ.கா. பீரங்கி கண்டறிதல்), எல்லைக் காவல் கண்கானிப்பு, மீன்பிடி பாதுகாப்பு போன்ற நடவடிக்கைகளில் படைத்துறைகள் மற்றும் பிற அரசு நிறுவனங்களால் அவை இயக்கப்படுகின்றன. இந்தக் கட்டுரை போக்குவரத்துத் கண்காணிப்பு, சட்ட அமுலாக்கம் போன்ற செயல்பாடுகளுக்குப் பதிலாக, படைத்துறை நோக்கங்களுக்காககப் பயன்படுத்தப்படும் வானூர்திகள் பற்றிக் கவனம் செலுத்துகிறது.  

கண்காணிப்பு வானூர்தி பொதுவாக எந்த ஆயுதங்களையும் எடுத்துச் செல்வதில்லை அல்லது வரையறுக்கப்பட்ட தற்காப்பு ஆயுதங்களை மட்டுமே எடுத்துச் செல்வதுண்டு.
# சண்டை-குண்டுவீச்சு வானூர்தி

இயந்திரத்துப்பாக்கிகள் பொருதத்ப்பட்ட நிறையுடைய குண்டு கொண்டு செல்லக்கூடிய சண்டை-குண்டுவீச்சு வானூர்தி.]]  

**சண்டை-குண்டுவீச்சு வானூர்தி** (*fighter-bomber*) என்பது ஒரு சண்டை வானூர்தி ஆகும். இது இலகுரக குண்டுவீச்சு வானூர்தியாக அல்லது தாக்குதல் வானூர்தியாகப் பயன்படுத்தப்படுகிறது. இது குண்டுவீச்சு வானூர்தி மற்றும் தாக்குதல் வானூர்திகளிலிருந்து வேறுபடுகிறது. தாக்குதல் வானூர்தி வேறு பாத்திரங்களையும் உள்வாங்கியதாகவும், அதேசமயம் குண்டுவீச்சு மற்றும் தாக்குதல் வானூர்திகளின் குண்டுவீச்சு மற்றும் தாக்குதல் செயற்பாடுகளுக்காக உருவாக்கப்பட்டன.  

தற்போது பயன்படுத்தப்பட்டாலும், வான்வழிப் போரில் ஏவூர்திகள் மற்றும் வழிகாட்டப்பட்ட ஏவுகணைகள் அறிமுகப்படுத்தப்பட்டதிலிருந்து சண்டை-குண்டுவீச்சு வானூர்தி எனும் பதம் குறைவான முக்கியத்துவம் பெறுகிறது. நவீன விமானங்கள் இதேபோன்ற கடமைகளைக் செய்யும் பன்முகச் சண்டை வானூர்தி அல்லது தாக்குதற் சண்டை வானூர்திகள் என்று அழைக்கப்படுகின்றன.
# வான்வழி எரிபொருள் நிரப்புதல்

இற்கு பறக்கும் விரிவாக்கி மூலம் வான்வழி எரிபொருள் நிரப்புதல் நடைபெறுகிறது]]  
**வான்வழி எரிபொருள் நிரப்புதல்**, **வான்வெளியில் எரிபொருள் நிரப்புதல்** அல்லது **வானூர்தி பறப்பின்போது எரிபொருள் நிரப்புதல்** என்பது பறப்பின்போது ஒரு படைத்துறை வானூர்தியிலிருந்து மற்றொரு (பெறுனர்) வானூர்திக்கு எரிபொருளை வழங்கும் செயல்முறையாகும். இரண்டு முக்கிய எரிபொருள் நிரப்பு முறைகளான பரிசோதனையும் மிதவையும் காணப்படுகின்றன. இது வானூர்திகளுக்கு ஏற்ப எளிமையானதாகும். பறக்கும் விரிவாக்கி வேகமான எரிபொருள் பரிமாற்றத்தை வழங்குகிறது. ஆனால் இதற்கான ஒரு பிரத்யேக விரிவாக்கி இயக்கும் நிலையம் தேவைப்படுகிறது.
# கடற்கண்காணிப்பு வானூர்தி



**கடற்கண்காணிப்பு வானூர்தி** அல்லது **கடல்சார் வேவு வானூர்தி** என்பது ஒரு நிலைத்த இறக்கை வானூர்தி ஆகும். இது கடல் கண்காணிப்பிற்காக தண்ணீருக்கு மேல் நீண்ட நேரம், குறிப்பாக நீர்மூழ்கி எதிர்ப்புப் போர், கப்பல் எதிர்ப்பு போர், தேடல் மற்றும் மீட்பு நடவடிக்கைகளுக்காக இயக்கக்கூடியவாறு வடிவமைக்கப்பட்டுள்ளது.  

செயற்கைக்கோள்கள், கப்பல்கள், ஆளில்லாத வானூர்திகள், உலங்கு வானூர்திகள் போன்ற கடல்சார் கண்காணிப்பு ஆதாரங்களில் கடற்கண்காணிப்பு வானூர்தி முக்கிய இடம்பெறுகிறது. நீர்மூழ்கிக் கப்பல் எதிர்ப்புப் போர் நடவடிக்கைகளுக்காக கடல் கண்காணிப்பு வானூர்திகள் பொதுவாக வானில் பயன்படுத்தக்கூடிய ஊடொலி அலை மிதவைகளையும் நீர்மூழ்கிக் குண்டுகளையும் குறை உயர நீண்ட நேரப்பறப்பிற்கு கொண்டு செல்கின்றன.
# நெருக்கமான வான் ஆதரவு



போர்த் தந்திரங்களில் **நெருக்கமான வான் ஆதரவு** என்பது நட்புப் படைகளுக்கு அருகிலுள்ள எதிரி இலக்குகளுக்கு எதிராக நிலைத்த இறக்கை வானூர்தி அல்லது சுழலும் இறக்கைகள் கொண்ட வானூர்தி வான்வழித்தாக்குதல்கள் போன்ற வான்வழி நடவடிக்கைகளைக் குறிக்கிறது.  

ஒவ்வொரு வான் நடவடிக்கையும் விளக்கமான ஒருங்கிணைப்பு தேவையைக் கொண்டிருக்கிறது. இதற்கு படைகளின் நடமாட்டம் மற்றும் வான்வழி குண்டுகள், சறுக்கு குண்டுகள், ஏவுகணைகள், உந்துகணைகள், தானியக்க பீரங்கி, இயந்திரத் துப்பாக்கிகள் மற்றும் சீரொளி போன்ற இயக்கிய-ஆற்றல் ஆயுதங்கள் கொண்டு தாக்குதல் நடத்தல் ஆகியன உள்ளடங்கும்.
# சுலவேசி குயில்



**சுலவேசி குயில்** (*Sulawesi cuckoo*)(*குக்குலசு கிராசிரோசிட்ரிசு*) என்பது குகுலிடே குடும்பத்தில் உள்ள ஒரு வகை குயில் சிற்றினம் ஆகும். இது பெரும்பாலும் **சுலவேசி பருந்து-குயில்** என்று அழைக்கப்படுகிறது. ஆனால் மற்ற பருந்து-குயில்களுடன் தொடர்புடையதாகத் தெரியவில்லை. இது இந்தோனேசியாவில் உள்ள சுலவேசி தீவில் மட்டுமே காணப்படும் அகணிய உயிரி ஆகும். அதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# ஆலன் கேய்ன்பெர்கு



**ஆலன் கேய்ன்பெர்கு** (பிறப்பு: சூன் 29, 1967) என்பவர் அமெரிக்க நாட்டு திரைப்படத் தயாரிப்பாளர், திரைக்கதை ஆசிரியர் மற்றும் வரைகதை புத்தக எழுத்தாளர் ஆவார். இவர் 2017 ஆம் ஆண்டு பாட்டி யென்கின்சு இயக்கியத்தில் வெளியான வொண்டர் வுமன் திரைப்படத்தின் திரைக்கதை எழுத்தாளராக பணிபுரிந்துள்ளார். அத்துடன் தி நேக்கட் ட்ரூத், பார்ட்டி ஆப் பைவ், செக்ஸ் அண்ட் தி சிட்டி, கில்மோர் கேர்ள்ஸ், தி ஓ.சி., கிரேஸ் அனாடமி, லுக்கிங் மற்றும் இசுகேன்டல் போன்ற தொலைக்காட்சி நிகழ்ச்சிகளை எழுதி மற்றும் தயாரித்துள்ளார்.  

இவர் மார்வெல் காமிக்ஸ் நிறுவனத்திற்காக யங் அவெஞ்சர்ஸ் மற்றும் அதன் தொடர்ச்சியான அவெஞ்சர்ஸ்: தி சில்ட்ரன்ஸ் குரூஸேட் ஆகியவற்றை ஜிம் ஜிம் சியூங் என்பவருடன் இணைந்து எழுதி மற்றும் உருவாக்கியுள்ளார். மேலும் டிசி காமிக்சுக்காக ஜே.எல்.ஏ என்ற வரைகதையை ஜெப் ஜான்சு உடன் இணைந்து எழுதியுள்ளார்.  

## ஆரம்ப கால வாழ்க்கை
கேய்ன்பெர்கு சூன் 29, 1967 இல் துல்சா, ஓக்லஹோமாவில் ஒரு யூத குடும்பத்தில் பிறந்தார். அதைத்தொடர்ந்து ஓக்லஹோமாவில் உள்ள புக்கர் டி. வாஷிங்டன் உயர்நிலைப் பள்ளியில் கல்வி பயின்று 1989 ஆம் ஆண்டில் ஆண்டு யேல் பல்கலைக்கழகத்தில் பட்டம் பெற்றவர்.
# மு. இராஜமுத்து



**மு. இராஜமுத்து** (*M. Rajamuthu*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் சேலம் மாவட்டம் வீரபாண்டியினைச் சேர்ந்தவர். சேலம் செளடேசுவரி கல்லூரியில் இளங்கலைப் பட்டம் பெற்றுள்ளார். இராஜமுத்து 2021-ல் நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

### 2021
<section begin="Assembly Election 2021"/>  
<section begin="Assembly Election 2021"/>  

<section end="Assembly Election 2021"/>  

<section end="Assembly Election 2021"/>
# டேவிட் லெஸ்லி ஜான்சன்-மெகோல்ட்ரிகு



**ஜான்சன்** என்கிற **டேவிட் லெஸ்லி ஜான்சன்-மெகோல்ட்ரிகு** என்பவர் அமெரிக்க நாட்டு திரைக்கதை ஆசிரியர்  
, தொலைக்காட்சி மற்றும் திரைப்படத் தயாரிப்பாளர் ஆவார். இவர் 2009 ஆம் ஆண்டு வெளியான ஒர்பன் என்ற திகில் திரைப்படத்தில் திரைக்கதை எழுத்தாளராக அறிமுகமானார், அதை தொடர்ந்து ரெட் ரைடிங் ஹூட் (2011), மர்மதேசம் 2 (2012), தி கன்ஜூரிங் 2 (2016) போன்ற பல திரைப்படங்களில் பணிபுரிந்துள்ளார். அத்துடன் 2011 ஆம் ஆண்டு முதல் ஒளிபரப்பாகும் தி வாக்கிங் டெட் என்ற பிணன் வகை தொலைக்காட்சி தொடரிலும் எழுத்தாளராக பணிபுரிந்துள்ளார்.  

இவர் 2018 ஆம் ஆண்டு முதல் டிசி நீட்டிக்கப்பட்ட பிரபஞ்சத் திரைப்படமான அக்வாமேன் என்ற படத்தில் இணை எழுத்தாளராக வில் பீல் உடன் இணைந்து திரைக்கதை எழுதியுள்ளார். இந்த படத்தின் தொடர்சியான அக்வாமேன் அண்டு தி லோச்டு கிங்டோம் (2023) என்ற படத்திலும் பணிபுரிந்துள்ளார்.  

## வாழ்க்கை
ஜான்சன் தனது இரண்டாம் வகுப்பில் நாடகங்களை எழுதத் தொடங்கினார் மற்றும் ஓஹியோவின் லெக்சிங்டனில் உள்ள லெக்சிங்டன் உயர்நிலைப் பள்ளியில் பட்டம் பெற்ற பிறகு தனது பத்தொன்பதாவது வயதில் தனது முதல் திரைக்கதையை எழுதினார். இவர் கொலம்பஸ் ஒகையோவில் உள்ள ஒகைய்யோ மாநிலப் பல்கலைக்கழகத்தில் பயின்றார், மேலும் புகைப்படம் மற்றும் திரைத்துறையில் நுண்கலை இளங்கலை பட்டம் பெற்றார்.  

இவர் 1994 ஆம் ஆண்டு பிராங்க் டராபோன்ட்டின் இயக்ககத்தில் வெளியான த ஷாவ்ஷாங்க் ரிடெம்ப்சன் என்ற படத்தில் தயாரிப்பு உதவியாளராக தனது திரைத்துறை வாழ்க்கையைத் தொடங்கினார், இந்த படம் ஜான்சனின் சொந்த ஊரான ஒகையோவில் உள்ள வரலாற்று சிறப்புமிக்க மான்ஸ்பீல்டு சீர்திருத்தத் சிறையில் ஜான்சனின் தாத்தா சிறைக்காவலராக இருந்த இடத்தில் படமாக்கப்பட்டது. இவர் அடுத்த ஐந்து வருடங்களை டாராபாண்டின் உதவியாளராகக் பணி புரிந்தார், அந்த வாய்ப்பைப் பயன்படுத்தி ஒரு திரைக்கதை எழுத்தாளராக தன்னை மேம்படுத்திக்கொண்டார்.